Bekendes voor Withuis gearresteer | Nuus24
Aktrise voor Withuis aangekeer
Washington – Conor Kennedy, die sangeres Taylor Swift se voormalige kêrel, is Woensdag saam met sy pa, Robert F. Kennedy Jr. en die aktrise Daryl Hannah buite die Withuis in Washington, DC in hegtenis geneem.Robert F. Kennedy Jr. is die seun van die ontslape Robert F. Kennedy, ‘n voormalige Amerikaanse senator en broer van die voormalige Amerikaanse president John F. Kennedy.Die groep is in hegtenis geneem ná hulle protes aangeteken het teen die Keystone XL-oliepypleiding, wat van Kanada na die Golf van Mexiko deur verskeie Amerikaanse state sal loop, het RadarOnline berig.Hannah, wat bekend is vir haar rolle in flieks soos Splash en Kill Bill, is al jare aktief betrokke by omgewingskwessies. Sy is ook in 2006 en 2009 in hegtenis geneem omdat sy oor verskeie ander omgewingsake protes aangeteken het.Die groep is glo later op borgtog vrygelaat.– Volg Nuus24 op Twitter Lees meer oor: robert f. kennedy jr. | daryl hannah | bekendes VOLGENDE OP NUUS24X